اٹلی کمار

ارن کمار () جو عام طور پر اٹلی کمار () یا اٹلی () کے نام سے جانے جاتے ہیں، ایک بھارتی فلمی ہدایت کار، پروڈیوسر اور منظر نویس ہیں، جو تمل سنیما میں کام کے لیے جانے جاتے ہیں۔ ان کی پہلی فلم راجا رانی (2013ء) تھی، اس فلم کو فاکس اسٹار اسٹوڈیوز نے پروڈیوس کیا۔ اس فلم کے لیے آپ نے وجے اعزاز برائے نووارد ہدایت کار کا اعزاز جیتا۔ آپ نے فلم اینتھرن اور ننبان میں بطور معاون ہدایت کار ایس شنکر کے ساتھ کام کیا۔

ایک کامیاب شروعات کے بعد آپ نے وجے کی فلم تھیری (2016ء) کو ہدایت دی۔ 2017ء میں آپ نے شری دانندال اسٹوڈیوز کی پروڈیوس کردہ کامیاب فلم میرسل کی ہدایت کاری کی۔ اس فلم کے مرکزی ستارے وجے، نتیا مینن، کاجل اگروال اور سامنتھا اکنینی تھے۔ 2019ء میں آپ نے وجے کی ایک اور فلم بیگل کو ہدایت دی۔

فنی سفر 
اٹلی نے اپنے فنی سفر کا آغاز ہدایت کار ایس شنکر کے ساتھ بطور معاون ہدایت کار تمل فلم اینتھرن (2010ء) سے کیا، اس فلم کے بعد اٹلی نے ایک بار پھر شنکر کے ساتھ 2009ء کی ہندی رومانوی مزاحیہ فلم تھری ایڈیٹس کے ری میک تمل فلم ننبان (2012ء) میں کام کیا۔ انہوں نے بطور ہدایت کار اپنی پہلی فلم، تمل زبان کی فلم راجا رانی (2013ء) ہدایت کی۔ اس فلم کو فاکس اسٹار اسٹوڈیو اور اے آر مروگداس نے پروڈیوس کیا۔ یہ ایک رومانوی مزاحیہ فلم تھی، جس کے ستارے آریہ، جے، نین تارا، نظریہ ناظم اور ستیہ راج تھے۔ اس فلم نے جنوبی ہند کے باکس آفس پر 4 ہفتوں کے اندر 50 کروڑ (بھارتی روپیہ) سے زیادہ کی کمائی کی اور شائقین کی طرف سے خاصی پزیرائی حاصل کی۔ اس فلم کے لیے اٹلی نے وجے اعزاز برائے بہترین نووارد ہدایت کار حاصل کیا۔ ان کی اگلی ہدایت کردہ فلم، تمل زبان کی فلم تھیری (2016ء) تھی، جو 2016ء کی سب سے زیادہ کمائی کرنے تمل فلموں میں شامل ہوئی۔ اس فلم کو سری دانندال اسٹوڈیو نے پروڈیوس کیا۔

اٹلی نے اپنی پروڈکشن کمپنی اے فار ایپل پروڈکشن (A for Apple Production) کی شروعات کی اور فاکس اسٹار اسٹوڈیو کے ہمراہ اپنی پہلی فلم سانگلی بونگلی کدھوا تھورئے (2016ء) پروڈیوس کی۔ یہ ایک ڈرانوی مزاحیہ فلم تھی جس کے ہدایت کار اکے رادھا تھے۔ اس فلم کے ستارے جیوا، سری دویا اور سوری تھے۔ یہ فلم باکس آفس پر ناکام رہی۔ ان کی اگلی ہدایت کردہ فلم، تمل فلم میرسل تھی۔ جسے شری دانندال اسٹوڈیوز نے پروڈیوس کیا۔ اس فلم کے ستارے وجے، کاجل اگروال، سامنتھا اکنینی، نتیا مینن اور ایس جے سوریا تھے۔ اس فلم نے باکس آفس 250 کروڑ (بھارتی روپیہ) سے زیادہ کی کمائی کی۔ اس فلم کا میوزک اے آر رحمان نے کمپوز کیا۔

اس کے بعد اٹلی نے اے جی ایس انٹرٹینمنٹ کی پروڈیوس کردہ فلم بیگل (2019ء) کو ہدایت دی۔ اس فلم کے مرکزی ستارے وجے، جیکی شروف، نین تارا اور کتھیر تھے۔ یہ اٹلی اور وجے کی تیسری فلم تھی۔ فلم نے باکس آفس پر 300 کروڑ (بھارتی روپیہ) سے زیادہ کی کمائی کی۔

فلموگرافی

ذاتی زندگی 
اٹلی نے 9 نومبر، 2014ء کو اپنی منگیتر اداکارہ کرشنا پریا سے شادی کرلی۔

حوالہ جات

بیرونی روابط 

 

اکیسویں صدی کے بھارتی فلمی ہدایت کار
بقید حیات شخصیات
بھارتی فلم ہدایت کار
بھارتی منظر نویس
تمل زبان کے فلم ہدایت کار
منصوبہ ایشیائی فلمی شخصیات، 2018ء کے موقع پر تحریر شدہ مضامین
Short description is different from Wikidata